จังหวัดเชียงใหม่ เป็นจังหวัดที่มีประเพณีและวัฒนธรรมที่มีความโดดเด่นและมีความเฉพาะ มีประวัติความเป็นมาที่สืบทอดมาจากบรรพบุรุษมาอย่างยาวนาน โดยมีความเชื่อมโยงเกี่ยวกับความเชื่อดั้งเดิมและพุทธศาสนา ได้รับวัฒนธรรมจากหลายแห่งจนผสานเป็นความเอกลักษณ์จนถึงทุกวันนี้ ประเพณีที่สำคัญและขึ้นชื่อที่สุดในจังหวัดเชียงใหม่ ได้แก่ ประเพณียี่เป็งหรือเรียกอีกอย่างว่า หรือประเพณีเดือนยี่, ประเพณีเข้าอินทขิล, ประเพณีสงกรานต์, และมหกรรมไม้ดอกไม้ประดับ เป็นต้น อีกทั้งยังมีวัฒนธรรมที่แสดงถึงความเป็นเอกลักษณ์ได้อย่างชัดเจน ไม่ว่าจะเป็น วัฒนธรรมการแต่งกาย วัฒนธรรมการใช้ภาษา หรือ วัฒนธรรมการสร้างบ้านเรือน เป็นต้น